Նշենք, որ սա Լեւոն Արոնյանի չեմպիոն դառնալու չորրորդ փորձն է: 2007-ին հաղթահարելով ընտրական փուլը՝ Լեւոնը մտավ եզրափակիչ մրցաշար, որտեղ 8 շախմատիստներ խաղարկում էին թագը. գործող չեմպիոնը Վ. Կրամնիկն էր, սակայն վերջինս մյուսների պես պայքարում էր չեմպիոնի կոչման կամ ավելի ճիշտ՝ այն պահպանելու համար: Ի վերջո, Մեխիկոյի մրցաշարում աշխարհի չեմպիոն դարձավ Վիշի Անանդը: Դրանից հետո ՖԻԴԵ-ն կրկին վերադարձավ դասական կարգին, երբ հավակնորդներից լավագույնն առանձին մրցամարտ էր անցկացնում գործող չեմպիոնի հետ: